Laerskool Bakenkop - GESINSAKTIWITEITE
In 2015 doen ons dinge anders en besluit dis tyd dat Pa en dogter moet "date". Wat 'n onvergeetlike aand was dit nie toe Pa en dogter opdaag in hulle eie shauffier, pa in sy pak klere en dogter in haar mooiste rok! Die aand was vol verrassings toe pa en dogter saam leer dans, saam gaan piekniek hou het onder die sterre op die rugbyveld met haar eie hartjie kombersie en hulle 'n stel vrae gekry het om mekaar beter te leer ken. Die aand is afgesluit met 'n professionele fotosessie tussen Pa en dogter!
In 2016 besluit ons die HELE familie moet saam iets doen. Ons reël 'n fliekaand onder die sterre. 'n Groot skerm van 9m x 7m word op die rugbyveld opgeslaan. Gesinne bring piekniekmandjies, komberse en kussings....alles om die fliek HEIDI te kom sien.! Dit was 'n baie koue aand vir 'n 18de Nov 2016 maar dit was spesiaal so gereël dat almal kon voel hoe koud HEIDI in die Alpe kry. Vir 2017 beplan ons pa-seun en ma-dogter.... hou die spasie dop.